Sort magi er svær at mestre.
Men når man gør, kan man brygge eliksirer, der kan helbrede al dårligdom.
Jeg laver bare sjov.
Se lige her.
Det er en trylledrik.
Nej, det er ikke.
Det er ferrofluid.
En væske med jern i, der reagerer på den her magnet, jeg flytter rundt -
- under det her gennemsigtige plastikbord.
"Ferrofluid" kommer af ordet ferro, som betyder jern, -
- og "fluid", som er væske.
Så vi kalder det en jernvæske, som reagerer på det magnetiske felt.
Og magneter er jo bare for seje.
De kan alle mulige fantastiske ting, idet de udøver en usynlig kraft.
Såsom at holde et 30 tons tungt maglevtog hævet over sporet.
Eller holde et positivt udsagn fast på køleskabet.
DU ER ET GODT MENNESKE
Jeg er et godt menneske -
- selv om jeg tænker de tanker.
Men én ting, magneter ikke kan, er at helbrede ens knæ.
De her dimser virker ikke.
Velkommen til programmet.
Jeg hedder Bill Nye, og jeg vil redde verden.
Der findes alle mulige behandlinger, såsom det magnetiske knæbind, -
- som hævder at kunne gøre en rask.
Det er alternativ behandling.
Det vil sige, at det er et alternativ -
- til rigtig behandling.
Ideen med magneter er, at fordi blod indeholder jern, -
- så kan magneter tiltrække blod til dele af din krop, så de nemmere kan helbredes.
Men tænk engang: De virker ikke.
Her er en almindelig stangmagnet.
Her er lidt papirclips.
De binder sig til magneten som ved et trylleslag.
Men det er ikke magi, det er...?
- Videnskab! - Ja.
Og her er lidt jernoxid, som I måske kender som rust.
Rusten klæber ikke til magneten, idet jernet er bundet til ilt.
Og det ændrer på tingene.
Det er ikke nødvendigvis magnetisk.
Lige før programmet stak jeg mig i fingeren -
- og tog lidt af mit eget blod.
Når jeg fører en magnet til mit eget blod, så sker der ingenting.
Det rører sig overhovedet ikke, for selv om der er jern i mit blod, -
- er det bundet til et komplekst hæmoglobin-molekyle, -
- så det er ikke magnetisk.
Jeg dikterer ikke reglerne, folkens. Det her er videnskab.
Magnetbehandling er blot ét eksempel -
- på alternativ medicin, der ikke virker.
Hvordan ved vi, at det ikke virker?
Rigtig godt, I spørger.
Via videnskabens fremgangsmåde.
Indenfor lægevidenskab anvendes dobbeltblindede forsøg.
Det lyder måske knastørt -
- for det er det.
Det er tidskrævende og minutiøst, -
- fordi vi vil være sikre på, at en behandling virkelig virker.
Vi gør sådan her:
Vi skal finde frivillige, -
- der er villige til at prøve en ny type behandling.
På den måde deler vi dem op i to grupper.
Indenfor lægevidenskab vil forskerne sikre sig, -
- at behandlingen ikke blot virker, -
- men at den rent faktisk virker bedre end en pille eller en type medicin -
- der ikke er rigtig medicin.
Det er det, vi kalder en placebo.
"Placebo" kommer af latin placere, "at behage".
Forskerne fortæller ingen af patienterne -
- eller lægerne, hvilken pille der er hvad.
Deraf udtrykket "dobbeltblind".
Okay, jeg har to typer piller.
Jeg ved ikke, hvad der er lægemidlet, og hvad der er placeboen.
Eller lægemidlet og placeboen.
Vi har de her orange piller og de her blå piller.
Og vi giver disse patienter de orange piller.
I dette tilfælde er det en masse orange piller.
Og så ser vi, hvordan de får det.
Vi giver de blå piller til en anden gruppe patienter -
- og ser, hvordan de får det.
Den er god nok.
Okay...
Vi har spurgt patienterne, hvordan de har det, og ud fra de her emojier, -
- har vores orange piller virket, for de her mennesker smiler, -
- mens ikke så mange mennesker herovre smiler.
Og for øvrigt, -
- hvis denne tilstand ikke er gået væk inden fire timer, -
- så kontakt en læge.
Så lad os se, hvad de her piller egentlig var.
Vi kigger på de orange, og det var rigtig medicin.
Så tjekker vi de blå.
Der var en mere, måske havde det gjort forskellen.
Og...
Rolig nu.
Og det var placeboen.
Hvem kunne have vidst det? Jeg gjorde slet ikke.
Men bemærk, at nogle af dem, der tog placebo, har fået det bedre.
Det kan skyldes placebo-effekten, -
- når noget gør, at man får det bedre, selv om det ikke er medicin.
Vi forstår det ikke rigtigt, men placebo-effekten er ægte nok.
Og den kan bruges til at overbevise folk om at købe "alternative behandlinger".
Men alternativ medicin er hverken testet eller reguleret.
Så ved I hvad?
Jeg vil have en pause.
BILL VIL HAVE EN PAUSE
Sig, hvad du virkelig synes, Bill.
Tænk over, hvad det indebærer.
Tager man et lægemiddel, der er ureguleret, -
- ved man ikke rigtigt, hvad der er i.
Man kan gøre skade på sig selv, og ingen ville ane noget om det.
Alle mulige ting sælges som kosttilskud, -
- som ikke bliver testet og ikke behøver at blive det.
Og pyt da med det, bortset fra, at milliarder bliver brugt på den slags -
- af folk, der virkelig håber på, -
- at skidtet gør noget magisk.
Man skal forstå, at cigaretter, -
- som vel er beviseligt dårlige for en, -
- er langt mere regulerede end en stor del af disse kosttilskud -
- og "alternative behandlinger".
Det her er ret så vigtigt, så spids nu ører.
Grunden til, at vi har de her regler, er for at beskytte os.
De er ikke vilkårlige. Det er ikke Big Brother.
Det er den ægte vare.
Når de siger "Lægerne ønsker ikke, at du får det her at vide" -
- eller "Det vil helbrede dig på en weekend", -
- så passer det næppe.
Brug knoppen, beskyt jer selv -
- og spar jeres penge.
BILL MÅ HAVE ET ØJEBLIK
Som hjælp til at forstå fupmedicin -
- får I her en praktisk tjekliste, der indstiller jeres kvaksalver-meter.
Benytter behandlingen sig af dramatiske historier?
Hævder den at kunne kurere alt?
Påberåber den sig gammel visdom eller tvetydige kulturelle referencer?
Hævder den, at den er bedre, fordi den er naturlig?
Reklamerer den med sætningen "Det, lægerne ikke ønsker, at du ved"?
De bør få alarmklokkerne til at ringe, så det bimler og bamler.
For at øve os på at finde de alarmklokker, -
- så lad os slå følge med vores korrespondent Joanna Hausmann, -
- der har set på en interessant og ny... behandling.
"LYD ER FREMTIDENS MEDICIN."
"ELLER ER DET?" EDGAR CAYCE (1877-1945)
40 ÅR I HAIGHT
Jeg sidder sammen med David Gibson, som lærer mig, hvordan lyd kan helbrede.
Jeg føler mig vildt afslappet nu.
Samtlige organer og celler har en specifik vibration, -
- de foretrækker at vibrere ved.
Måske siger du: "Jeg føler frygt."
- Ja. "Åh, jeg er så bange." - Hvis du nu sagde sådan her:
Gør det.
Det er mere:
Det ville skræmme en røver.
Hvad negative ting kan der ske for ens organer,
- hvis de ikke er fredfyldte? - Så dør man.
Jeg vil ikke dø.
Fortæller jeg mine muskler, at de skal rette sig ind?
Ja, det er meget ligesom en... massage.
Og de blev dokumenterede af tyskerne for år tilbage.
- Under krigen? - Ja.
Hvad, nazisterne?
Vi vil nu se på lidt indestængt energi i maven.
Okay.
Jeg kender en, der hævder, at han har fjernet kræft -
- i over 100 mennesker.
Den lyd, han har fjernet kræften med, er virkelig intens.
Ligesom:
Han bryder den følelsesmæssige blokering, -
- der holder på kræften, og så forsvinder kræften af sig selv.
Vi udførte forsøg med en halv snes Parkinsons-patienter -
- og satte dem i vores lydstue, -
- og så behøver de ikke tage deres medicin den dag.
- Så de kan droppe deres medicin? - Ja, det fjerner symptomerne.
- Vi kan ikke sige, det helbreder, men... - Ja, I kan ikke sige det, men kan det?
Ja, det gør det.
Forestil dig det. "Vi lytter til musik, og så forsvinder sygdommen."
Det er bare:
Vi har tonet, vi har gaflet.
Ja.
Hvad er der ellers?
Lyd-knuset.
Lyd-knuset?
Wow, ja.
Jeg behøver ikke vide det, men du er forbløffende.
Hvordan kunne du holde masken?
Jeg måtte tænke på virkelig, virkelig sørgelige ting.
Da han råbte mod det her, stod jeg bare...
KORRESPONDENT
"Jeg fornærmer ham, hvis jeg begynder at grine."
Så jeg begyndte bare at tænke på triste hvalpe.
- Triste hvalpe. - De hjalp.
Den slags. Hvalpene kom ikke ud for noget slemt i mit hoved.
Gudskelov.
Tjener han virkelig til dagen og vejen? Hvad opkræver han for det her?
For det, jeg lavede, var det vist 148 dollar.
Ikke 150?
Nej. Der var vel to dollar rabat, de rundede ikke op.
Men der er andre ting, man kan købe, såsom stemmegaflerne.
Og jeg så nogle til mange hundreder dollar, -
- og der var kæmpestore krystaller, der laver noget lyd, -
- og de stod til tusindvis af dollar.
Så det emmede af mange penge.
Det hele virkede superdyrt, besynderligt nok.
Hvor mange af den slags er der i verden?
Mens jeg var der, -
- var der tre-fire andre, der kom hos ham, -
- som var virkelig begejstrede for, at vi var der, -
- og som fortalte os, at det her hjalp dem
- på den ene eller anden måde. - Det er ret bekymrende.
Det var det, ja, men ikke det mest bekymrende.
Hvad er det mest bekymrende?
Det isnede virkelig i mig, -
- da han sagde, at folk dropper deres medicin.
- Ja. - Jeg tænkte bare:
"Hvad? Bare...?"
For det er, som om han helbreder kræft med...
- Nej, han gør ej. - Med maracas.
Hvor længe har han gjort det? Sagde han det?
I flere år, tror jeg, mindst ti.
Og lydterapi er bare en fyr, der råber ad dig.
Ja. Lige præcis.
Jeg ved, at der findes musikterapi.
Og at musik hjælper på ting såsom...
Det hjælper mennesker med at kommunikere, -
- hvis de har problemer med det.
Og det er der ført videnskabeligt bevis for, men det er musikterapi.
Det her lydterapi virkede meget underligt på mig, -
- for det er, som om en højttaler skulle kunne få orden på din nyre.
Og jeg tænker: "Hvordan?"
Jeg forstår neurologiske ting, -
- for når man hører musik, så tænker man på musikken, på teksten, -
- men hvad får nyren...?
- Hvad? - Hallo, mand.
Humlen er at anvende kritisk tænkning.
- Præcis. Ret så meget. - Godt klaret.
- Tusind tak, Joanna. Det var strålende. - Tak, Bill.
Bliv ved.
Fantastisk indslag.
Tak for at stå det ud.
Alternative behandlingsformer kan få nogle til at føle sig bedre.
Men det er svært at sige, om de virker, eller om det bare er en placebo-effekt.
Til at debattere dette har vi igen et ekspertpanel.
Jeg har fået selskab af filminstruktøren Donald Schultz,
Cara Santa Maria, skeptiker og videnskabsformidler.
Og folk skal vide, at vi var skeptikere sammen i gamle dage.
- En smule, ja. - Og Chris Beedie -
- er idrætsprofessor på Canterbury Christ Church-universitetet.
Du forsker i placebo-effekt i idræt.
Ja.
Med alt det sagt...
Placebo-effekten fascinerer mig.
Det er vel sådan, alle de alternative behandlinger virker, ikke?
Folk bildes ind, at det vil virke.
For lige kort at tage det med lyden.
Nogle gange gør vi os selv en bjørnetjeneste.
VÆRT, "WILD RECON"
Lyd kan ikke helbrede, medmindre det er musik, -
- det må jeg lige sige imod. Vi har jo faktisk ødelagt nyresten -
- og sten i blæren via ultralyd.
Det er almen vestlig medicinsk praksis.
Det er ikke lyd, men ultralyd.
Men stadig lyde. At vi ikke hører dem, betyder ikke, at de ikke er der.
At vi ikke kan høre ultralyd ophæver ikke...
- Der er en afgørende forskel. - Ja.
Man kan se på røntgen, før man anvender ultralyd, -
- og se bagefter, og så er nyrestenen blevet knust.
- Ja. - Gået i stykker.
Men jeg tror ikke, der er nogen -
- røntgen eller MR-scanning eller ultralyd, -
- der ville vise en forskel, efter at ham her skreg ad hende.
Det lignede mere en negativ reaktion.
Hun gik nok derfra med en negativ reaktion. En "nocebo" -effekt.
IDRÆTSFORSKER
- No-cebo? - En nocebo.
- Et strålende ord. - Det er godt.
En nocebo-effekt er et negativt udfald, -
- hvor man forventer noget negativt.
For eksempel, du nævnte kliniske forsøg før.
Hvis folk tror, de er i forsøgsgruppen -
- forventer de ikke kun det gavnlige, men også bivirkningerne.
Så i mange kliniske forsøg er der mennesker i placebogruppen, -
- der oplever en nocebo-effekt, som får bivirkninger af en placebo.
Angående det, du spurgte om.
JOURNALIST
Er det placebo?
Er placebo anderledes end det, vi opfatter som alternativ medicin?
Jeg vil sige rungende ja, især de mest fordærvelige typer alternativ behandling.
Lad høre.
Homøopati, for eksempel. Der er ingen beviser på...
Beskriv homøopati.
Homøopati er, når man tager en vigtig ingrediens, -
- der rent faktisk gør noget vigtigt, -
- og fortynder det, og så fortynder man det igen.
Man fortynder det, til der næsten ikke er noget af den ingrediens tilbage.
- Er det 11 gange...? - Det er et eller andet vanvittigt.
To i 11. potens er et stort tal.
- Uregistrerbart. - En over to i minus 11. potens er -
- er et meget, meget lille tal.
Så man ender med vand eller en sukkerpille eller noget.
Man tager det og tror, man har det bedre.
Det er placebo-effekt.
Kun placebo-effekt, der er ingen anden effekt.
Der har intet bevis været på, at det har en effekt.
Men Donalds pointe -
- viser dog, at vi skam anvender lyd indenfor lægevidenskab.
Intet gør jo én gladere end blues.
- Altså... - Og angående depression.
En ting ved forskning er, at der må forskes.
Jeg kan ikke lide alternativ behandling, -
- fordi det er alternativt til vestlig medicin.
Det er et supplement.
Et af de bedste eksempler er psykedeliske svampe.
I lang tid gjorde svampe folk høje.
Men Johns Hopkins har nu foretaget tre forsøg.
Der var et studie med depression -
- med høje doser i et laboratorium, -
- hvor der var musik og folk, der overvågede personerne.
Og ud af 51 forsøgspersoner efter et år -
- havde over 60 procent af dem haft -
- en mærkbar forandring i deres personlighed.
Når vi taler om alternativ behandling under ét, -
- så kan det være lidt farligt, -
- for der er typer af det, vi ser som ALT, CAM, -
- komplementær og alternativ, -
- og integrativ medicin, som for mig er ét og det samme.
- Det... - Er du enig med hende?
Med ALT-behandlinger siger folk desværre ofte:
"Ham der er tydeligvis vanvittig, han gavner ingen."
- "Derfor er de alle vanvittige." - Okay.
Du nævnte narkotika.
Vi lagde ud med at tale om placebo-effekt, -
- og jeg vil gerne høre om placebo-effekt i idræt.
- Det er din gesjæft. - Det er det.
Idrætsfolk gør brug af en masse stoffer for at forbedre deres præstationer.
Mange af disse har ikke et ret stærkt bevisgrundlag.
Så til en vis grad falder de ind under kategorien
- komplementære... - Kan du give et eksempel?
Koffein er et godt eksempel.
- Koffein? - Det er meget udbredt i idræt.
Vi ved, at koffein har nogle effekter, -
- men beviserne for dets effekt på ydeevne -
- er ikke så stærke, som mange idrætsfolk måske tror.
Hvad er et eksempel på noget, som du finder ineffektivt?
Der er vi inde over magnetiske armbånd og sådan.
- Magnetiske armbånd? - Hvor idrætsfolk sværger på, -
- at "Det har en stærk effekt på min præstation".
Men der er ingen beviser ud over udøverens tiltro.
Vi er alle anekdote-styret.
Vi plejer... Vi kan godt lide vores egne historier.
"Det virkede for mig sidst, så det vil også virke næste gang."
Men idrætsfolk kan lide andre idrætsfolks historier, så de bruger mange ting.
Det ville vi gerne forske i, -
- men vi er bare lidt mere stringente.
Så vi gav idrætsfolk kapsler, der kun indeholder placeboer, -
- og fortæller dem historier
- om disse kapsler. - Gode placeboer?
Nogle gange dårlige placeboer. Og nogle gange noceboer.
Og vi opdagede... Det er enkelt nok.
Gode placeboer gør idrætsfolk hurtigere.
Selv gode idrætsfolk bliver hurtigere, når de tager en god placebo.
- Hvordan ved I, de ikke slider mere? - Vi måler mælkesyre, -
- deres iltoptagelse og deres puls.
Vi kan ikke se nogen videre fysiologisk ændring -
- fra før forsøgene til efter forsøgene.
Så idrætsfolk bliver hurtigere, deres fysiologi er den samme, -
- men de siger bagefter, "Ja, jeg kunne mærke det."
"Det var forsøget, hvor jeg fik en høj dosis koffein."
Er det selvtillid?
Det er tiltro.
Det er troen på, at de har fået...
- En fordel. - Men det interessante er, -
- at det er mindre effektivt, hvis udøveren ikke ved, at de tager det.
At vide, at man har indtaget noget, -
- er del af nogets effektivitetsgrad.
- Visse ting. - Nogle, selvfølgelig.
Ingen store påstande her. Jeg taler om idræt.
Jeg mener ting, der har en subjektiv faktor.
Så vi ved, at placebo-effekten findes og er lige så effektiv som...
Jeg kan ikke lide at sige under ét, for den har mange effekter.
Såsom i smertebehandling, hvor vi kan se en stærk placebo-effekt.
Smerte fylder meget i idrætspræstationer.
Ja, men også i ting såsom dødsrate efter kræftbehandlinger -
- er der ingen placebo-effekt.
Det er en ren objektiv faktor uden subjektive bestanddele.
- Der ser man ingen placebo. - Nej, jeg er enig.
Auraer? Er der noget om livsauraer?
- Spørger du mig? Jeg er jo enig med dig. - Spørger jer, i flertal.
Vi ved, der ikke er.
Vi har set studier, hvor clairvoyante og mystikere -
- skal placere deres forsøgsperson bag en mur -
- og finde dem ud fra den aura, der siges at være -
- over en vis højde på en mur, og det kan de bare ikke.
Der er ingen dokumentation for, at der overhovedet findes nogen "aura".
- Man kan få migræne-aura. - Der var en mand ved navn Lyall Watson, -
- han var chef for Johannesburg Zoo og var med i et program på BBC.
Han siger, at vi opfatter verden gennem fem slidser.
- Det interessante... - Fem hvad?
Infrarød, ultraviolet, subsonisk, ultralyd. Alt det kan vi ikke opfatte.
DE FEM SANSER KALDTES "SLIDSER", FORDI DE KUN OPFATTER BRØKDELE
Selv om vi ikke ser det, er det der alligevel. Og nogen opfatter mere.
- Bare fordi vores maskiner... - Så din påstand er, du kan se auraer?
Vi har jo ikke maskinen til at se, om det er der eller ej.
Tager man en stor dosis ecstasy, LSD eller svampe...
De fem smalle slidser...
Det beviser ikke auraens eksistens.
De fem slidser åbnes en anelse, -
- og så kan vi opfatte ting, som maskiner ikke kan.
Af øjet, der ikke ser.
- Derfor snakkede jeg om... - Okay.
Lad os gå videre til noget andet. Krystalterapi.
Jeg er helt enig med videnskaben om den.
At hvis der er en effekt, -
- så vil det være en målbar effekt.
- Noget, vi kan registrere. - Og krystaller har ingen?
- Jeg har ikke set forskning, der... - Han er døende. Hvad med zoneterapi?
En i mit kvarter siger, at de kan trykke på ens fødder
- og påvirke galdeblæren. - Alle vores computersystemer...
Alle vores computere er baseret på krystaller.
At sige, at krystaller ikke har nogen effekt.
- Vi... - Det er et stråmandsargument.
Fordi vi ikke forstår noget endnu, betyder det ikke, at det ikke virker.
Hvis man tager til for eksempel Sedona, som er på en krystalgrund,
- og man er i... - Jeg har været i Sedona.
Mester, jeg registrerer det, du kommer ned, -
- og jeg kan ikke se det.
- Mange tak skal I have. - Tak for det.
Tak.
Jeg tror, vi alle har det bedre nu.
Alternative behandlinger har en del problemer, -
- men der er et stort et, vi ikke har talt om.
Jeg vil lade Prashanth Venkat, en af programmets forfattere, forklare.
Prashanth?
Tak, Bill. Jeg ved, hvad I tænker.
En inder, der måske er til ALT-behandling og det.
Men jeg hader dem faktisk.
Især, hvordan de bliver markedsført.
Kan I huske ham lydterapi-fyren, David Gibson?
Bemærkede I de her små perler rundt om i biksen?
Hvorfor er der tre tilfældige buddhaer og et om-symbol?
Skal Wes Anderson til at filme der?
Lydterapi har intet at gøre med buddhisme eller hinduisme.
Det her ses ofte, så nu vil jeg lige få det sagt.
Hvide mennesker, jeg elsker jer, -
- men drop alt det asiatiske nips for at virke street.
Jeg kan godt se, hvad I gør, og det er for dumt.
Jeg forstår det godt, hvide folk.
Det er svært at sælge røgelse uden tjald.
I siger, at det er magisk og helbreder gigt, -
- og så tilføjer i en Ganesha-statue -
- for at få det til at virke lidt old-visdomsagtigt.
Pludselig klinger det i kassen.
Det er et ældgammelt trick. Halvt pladder, halvt indisk.
Det kaldes Deepak Chopra.
Og dog -
- er det ikke helt jeres skyld, hvide folk.
Og derfor vil jeg sige noget til mine asiatiske fæller.
Asiater, lån mig jeres ører.
Hold op med at bilde hvide ind, at det er ægte!
Det her er lige så meget jeres skyld.
I ved jo, hvor godtroende de er.
At de bare gerne vil passe ind.
Ja, det var jo sjovt at se de hvide -
- få kinesiske skøgetatoveringer i 2000'erne.
Men det her er noget andet.
Når de ser asiater lave reiki for at helbrede kræft -
- eller sydasiater vie folk ud fra astrologi, så ser de sandheden.
Og de vil kopiere os. Og så bliver det meget farligt.
Men hvad vigtigere er, så bliver det også meget tarveligt.
Jeg mener...
Se, hvad de har gjort ved yoga.
Yoga var for sejt. Yoga er faktisk godt for en.
Men hvide begravede deres Lululemon-hænder i det -
- og forvandlede det til glat fitness-jazz.
Kan vi ikke indgå våbenhvile?
Asiater, hold op med at sælge uregulerede midler uden videnskabeligt grundlag.
Og hvide, hold op med at benytte asiatisk kultur -
- til at sælge uregulerede midler uden videnskabeligt bevis.
Tilbage til de gode gamle dage nu.
Smid Ganesha-statuen ind på lageret -
- og gå tilbage til at fortælle mig, at I elsker samosaer.
- Tak. - Prashanth Venkat. Super.
- Bill Nye. - Rigtig flot.
Der er en gammel vittighed mellem lægeforskere.
Hvad kaldes alternative behandlinger, der beviseligt virker?
De kaldes behandlinger!
Mange af de effektive behandlinger, man kan købe, begyndte som en naturlig kur -
- eller en anden form for alternativ medicin.
Anekdoter om, hvor godt det fungerede, rygtedes, -
- fangede en forskers interesse, den blev udsat for en bunke forsøg, -
- herunder dobbeltblindede forsøg, og da...
Og det her er det primære, folkens.
Da det blev konstateret, at det virkede, så blev det godkendt -
- og blev til rigtig behandling!
Helt cool.
SYRETEST MED STEVE AOKI
Og vi er tilbage i laboratoriet.
Det var straks bedre, folkens.
Nu kan vi få noget fra hånde.
Vi har det her alternative middel, -
- der påstår, at det er mod halsbrand. Men virker det?
Til at hjælpe med at teste det har jeg min ven Steve Aoki.
Steve lever af at lave albummer med lyd.
Og venter i mit laboratorium i seks timer.
GRAMMY-NOMINERET, STIFTER AF DIM MAK RECORDS
Hej. Godt at se dig igen.
Okay, det her bliver farligt, så på med klunset.
Tak, fordi du kom. Hvordan har du det?
Jeg har mavepine over det, vi skal til at lave.
Så er du heldig, for -
- måske har du lidt for meget syre i din mave.
Måske af al den skrigen.
- Ja. - Så du behøver lidt syreneutraliserende.
- Okay. - Derovre har vi -
- normalt magnesiumhydroxid.
Her har vi... dette -
- fikse middel fra en butik.
Jeg vil ikke sige navnet, men det...
Det er komplet, og der er... De sælger mad.
Okay.
Det, vi skal, er at komme en universalindikator...
Husker du udtrykket "lakmuspapir"?
Det her er bare en moderne udgave, der reagerer med syrer eller base.
ANGIVER SURHEDSGRADEN
En, to, tre, fire. Det får et stort skvæt.
Nu tænder vi oppe her foran, -
- så vil den lille magnetomrører røre magnetisk rundt.
Sådan.
Fyr op for magnetomrøringen.
- Kører det? Så for den. - Ja. Jeg skruede ned for min.
Ja, lad os skrue en anelse ned. Bare en lille tornado.
Nu hælder jeg noget mere af det her i, til vi får en fin grøn farve.
Grøn er neutral.
Hvor det hverken er en syre eller en base.
Husker du udtrykket syre og base?
- Lidt. - Bare lidt?
Den ene donerer en proton, og den anden modtager en proton.
Du ved, hvordan de er.
Okay, Bill. Hold det kørende. Rigtig godt. Det burde være nok.
Ja... Nej, mere endnu, mere endnu.
Okay. De er omtrent samme farve, godt. Det, vi gør nu, -
- er at gøre dem syreholdige ligesom din mave, -
- og til det anvender vi det her... saltsyre!
Og det er den samme syre som i din mave.
- Tag din pipette. - Okay.
Den har ikke noget med Pippi at gøre.
Lad os give dem den samme mængde. Skvæt lidt af den.
Sådan, så er de ret ens nu.
Okay. Tre, to, en...
Og så bliver de syrerøde!
Gyserrød!
Kom en dråbe mere i, så din er lige så rød som min.
Bare et lille dryp i.
Ja.
Undskyld, jeg tænker bare.
Og nu...
Du har... Luk den igen.
Super. Vi har handsker, har styr på det. Vi har sikkerhedsbriller.
Ryst nu dit syreneutraliserende.
Det vi har, for de af jer, der laver det derhjemme, -
- når det er syre, er det rødligt.
Neutralt er grønt.
PH-SKALA SYRE - NEUTRAL - BASE
Og når det er base, altså det modsatte af syre, -
- så bliver det blåt.
Bliver det vildt basisk, så bliver det lilla.
Jeg ryster nu det fornemme, -
- meget dyre per milliliter eller ounce -
- fine økologibutik-syreneutraliserende.
Og du har den hævdvundne magnesiumhydroxid, -
- som indeholder magnesium og...
Og ilt.
Og... Det er vel MgOH2.
Og nu...
Hæld... Hvad synes du? Hvor meget tager du?
- En hættefuld? - Aner det ikke.
- En hættefuld magnesiumhydroxid. - Okay, så hælder vi.
Fyld så den hætte. Fyld den helt op.
- Nu er den til kanten. - I med kræet.
Den er stadig ret lyserød.
- Og nu bliver den grøn. - For langt ude.
Okay, skidtet virker.
Skidtet virker.
- Gode, gamle magnesiumhydroxid. - Gode, gamle magnesiumhydroxid.
Her er hippiesaft -
- syreneutraliserende.
For at få samme mængde tager jeg to af dem her.
En.
To.
Kan du se nogen forandring?
Jeg kan ikke se nogen. Tre.
- Det er stadig højrødt. - Tre i?
Ja!
Nej, det virker ikke. Selv med tre.
Eller fire. Eller det her.
For i det her, folkens, dette hippie-mavemiddel, -
- er der ekstrakt af elm, -
- pebermynte og eddike.
Ja, lige præcis. Eddike.
Syreholdig syre. Har I nogensinde spist noget sursødt?
Det sure er eddike.
Så de beder jer komme eddike i maven, når I har mavepine.
Nej, folkens.
Det her, har jeg fået at vide, koster 50 dollar for en flaske.
Det her er hævdvundet og virker rent faktisk.
Det her er ikke og gør det ikke.
Det her er et klassisk eksempel -
- på en alternativ behandling, der bare ikke virker.
Det er ikke magi, folkens. Det er...?
- Videnskab! - Ja.
Det kaldes rigtig behandling, fordi det er rigtig behandling.
Tusind tak, alle sammen.
Sammen vil jeg mene, at vi kan
- redde verden! Tak til Steve Aoki. - Selv tak.
Op og på dem. Tak, fordi du kom.
Red verden, Bill -
- Nye.
Tekster af: C. H. Engelbrecht